section_heading: Opis dobra
paragraph_text: Priprema tradicijskog jela brački vitalac jedna je od najznačajnijih tradicija otoka Brača. Ovo jelo od janjećih ili kozlećih iznutrica predstavlja živu poveznicu s vremenom prvih kontakata grčke civilizacije i stanovnika Brača. Janjetina ili kozletina se jedu dok janjac ili kozlić nisu prešli 6-7 kilograma težine, odnosno dok još sišu samo majčino mlijeko. Vitalac se priprema tako da se iznutrica (jetra, slezena, pluća) nataknu komad po komad na tanji ražanj, malo se posole i omotaju janjećom maramicom te se na laganom žaru okreće pola sata. Potom se omota neopranim janjećim crijevima te se dalje peče. Sve se to peče pola sata, potom se narezano na kriške posoli i jede vruće.